Kliek op die vraag waarop jy graag 'n antwoord sal wil lees.
As jy elke twee weke die kopkrap-vraag en antwoord per e-pos wil ontvang, stuur dan net jou naam en e-pos adres aan reg@bybelglo.com Minstens 4 mense werk mee aan die opstel van die kopkrappers. Laas opgedateer: 6 Maart 2011
Kwelvrae en moeilike verse in die Bybel
1.	Wat bedoel Paulus as hy in 1Kor.7:19 sê: "Die besnydenis is niks en die onbesnydenheid is niks, maar die onderhouding van die gebooie van God"?
2.	Wat is die betekenis van Fil.4:19: "En my God sal elke behoefte van julle vervul na sy rykdom in heerlikheid in Christus Jesus"? Van watter behoeftes praat Paulus? Is dit fisies, geestelik of albei?
Die vers begin met: "Onteenseglik, die verborgenheid van die godsaligheid is groot." Wat beteken godsaligheid? Dit is tog ons as Christene se optrede, toewyding, lewenshouding, kontak met die Here Jesus, ens. Die vers praat dus van die godsaligheid van 'n Christenmens en nie van Jesus Christus as sodanig nie. Verwys hierdie vers dan na Christus se hemelvaart?
Ons hoor van baie mense dat hulle glo dat God nie so wreed sal wees om mense werklik in 'n poel van vuur te werp nie. Ja daar is selfs die wat sê dat alle mense tog gered sal word. As ons Rom 5 lees dan kan dit nogal so klink. Maar is dit werklik so, wat is die antwoord op hierdie kwessie en waar kry ons die bewyse daarvoor?
In Exodus 17:6 word Moses deur die Here aangesê om die rots te slaan sodat die volk water kon drink, maar in Numeri 20:8 word Moses gestraf as hy dieselfde ding 'n tweede maal doen. Waarom het God vir Moses so hard gestraf vir 'n oënskynlik geringe oortreding, en wat is die dieper betekenis vir ons? Leidrade: 1Kor 10:4 en Heb 10:12,14
	Is dit vir gelowiges nodig om te bid?
	Wanneer moet ons bid en hoe?
	Wat is die effek van verwaarloosde gebed in die lewe van 'n gelowige?
	Waarvoor het Paulus gebid?
*	Wat is die oorsaak van konflik?
*	Het die Bybel enige voorskrifte oor wat om te doen en wat om te vermy om konflik te beperk en/of uit te skakel? (Soek soveel moontlike Bybel verse)
*	Is daar regte en verkeerde metodes om hierdie konflik te hanteer?
Onthou! Daar is altyd n ander teksvers of teks gedeelte wat duidelikheid gee!
Hierdie keer handel die Kopkrap oor 'n kontroversiële saak. Al hoe meer mense glo aan beskerm engele, maar wat sê die Bybel daaroor? Het ons in hierdie bedeling van God se genade beskerm engele nodig? In die Ou Testament lees ons van beskerm engele wat na Israel omsien. Is dit vandag nog nodig? Motiveer jou antwoord.
Luk. 24:50-53; Hand 1:9-12. Heb. 4:14-15; 8:6; 9:15 en Rom. 6:6-9; Gal 1:11-14
Is die gawe om te kan glo vir almal of slegs vir sekere uitverkorenes?
Oorweeg die volgende verse en nog enige ander wat vir jou ter sake is: Joh. 3:16; Joh. 6:44, 65; Rom. 3:10,11; Ef. 2:1; 2 Kor. 5:19; 2 Kor. 6:2; Joh. 15:16
Wat beteken regverdiging uit Rom. 3 tot 8?
Beantwoord die volgende 5 punte met 'n vers vir elkeen: 1. Wie of wat is die bron van ons regverdiging? 2. Wat is die basis waardeur ons geregverdig word? 3. Wat is die middel wat ons regverdiging bewerk? 4. Hoe word regverdiging bekom? 5. Wat is die waarborg van ons regverdiging?
Wie gaan weggeraap word? Die kerk (die liggaam van Christus).
Wie is die kerk? Wat is die doel en die roeping van die kerk op aarde? Alleen as ons die kerk reg verstaan sal ons ook die wegraping kan verstaan.